Սանտյագո Արիաս

**Սանտյագո Արիաս** (, ), կոլումբիացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Կոլումբիայի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Վաղ կարիերա
Արիասը Լա Էկիդադի ակադեմիայի սան է։ Իր պրոֆեսիոնալ դեբյուտը նշեց 2009 թվականի ապրիլի 6-ին՝ Ինդեպենդիենտե Մեդելյինի դեմ խաղում։ Լա Էկիդադի առաջին թիմի կազմում Արիասը անցկացրեց 28 հանդիպում։

2011 թվականի հունիսի 21-ին Արիասը 5 տարվա պայմանագիր կնքեց Սպորտինգ Լիսաբոնի հետ։ Իր դեբյուտը ակումբի կազմում նշեց նոյեմբերի 6-ին՝ փոխարինելով Մատիաս Ֆերնանդեսին Ունիան Լեյրիայի դեմ խաղում։ Իր առաջին հանդիպումը Սպորտինգի մեկնարկային կազմում անցկացրեց 2012 թվականի փետրվարի 11-ին՝ Մարիտիմուի դեմ խաղում։ 2012 թվականի փետրվարի 22-ին կոլումբիացին գոլային փոխանցում տվեց Նասիոնալի դեմ խաղում։ Սպորտինգում Արիասը հիմնականում հանդես էր գալիս ակումբի երկրորդ թիմում, և Սպորտինգի կազմում անցկացրած 2 մրցաշրջաններում մասնակցեց ընդամենը 10 հանդիպման առաջին թիմում։

### ՊՍՎ Էյնդհովեն
2013 թվականի հուլիսի 14-ին Արիասը 4 տարվա պայմանագիր կնքեց ՊՍՎ Էյնդհովենի հետ։ Իր դեբյուտը ակումբի կազմում նշեց օգոստոսի 3-ին՝ ԱԴՕ Դեն Հաագի դեմ խաղում։ Իր առաջին հանդիպումը եվրոպական առաջնություններում անցկացրեց սեպտեմբերի 19-ին՝ Եվրոպայի Լիգայի Լուդոգորեցի դեմ խաղում։ Իր առաջին գոլը պրոֆեսիոնալ կարիերայում խփեց 2014 թվականի փետրվարի 8-ին՝ Տվենտեի դեմ խաղում։ Իր առաջին մրցաշրջանում Արիասը անցկացրեց 32 հանդիպում՝ դառնալով 1 գոլի և 4 գոլային փոխանցման հեղինակ։

Իր առաջին հանդիպումը Չեմպիոնների Լիգայում Արիասը անցկացրեց 2015 թվականի սեպտեմբերի 15-ին՝ Մանչեսթեր Յունայթեդի դեմ խաղում։ Առաջին գոլը այս մրցաշարում խփեց 2016 թվականի նոյեմբերի 1-ին՝ Բավարիայի դեմ խաղում։ 2017-18 մրցաշրջանում կոլումբիացին անցկացրեց 30 հանդիպում առաջնությունում՝ դառնալով 3 գոլի և 6 գոլային փոխանցման հեղինակ։ Այս մրցաշրջանում ՊՍՎ-ն հաղթեց Նիդերլանդների առաջնությունը, իսկ Արիասը ճանաչվեց մրցաշարի լավագույն ֆուտբոլիստ և ընդգրկվեց մրցաշրջանի խորհրդանշական հավաքականում։

### Ատլետիկո Մադրիդ
2018 թվականի հուլիսի 31-ին Արիասը 5 տարվա պայմանագիր կնքեց Ատլետիկո Մադրիդի հետ։ Իր դեբյուտը Լա Լիգայում նշեց սեպտեմբերի 1-ին՝ փոխարինելով Խոսե Խիմենեսին Սելտա Վիգոյի դեմ խաղում։ Ատլետիկոյի կազմում իր առաջին գոլը խփեց 2019 թվականի հունվարի 19-ին՝ Հուեսկայի դեմ խաղում։ Իր առաջին մրցաշրջանում Արիասը անցկացրեց 33 հանդիպում՝ դառնալով 1 գոլի և 2 գոլային փոխանցման հեղինակ։

## Միջազգային կարիերա
Արիասը ներկայացրել է Կոլումբիան տարբեր տարիքային երիտասարդական հավաքականներում։ 2009 թվականին նա Մ17 հավաքականի կազմում մասնակցեց աշխարհի առաջնությանը՝ անցկացնելով 6 հանդիպում և օգնելով իր թիմին զբաղեցնել 4-րդ հորիզոնականը առաջնությունում։ 2011 թվականին Արիասը Կոլումբիայի մինչև 20 տարեկանների երիտասարդական հավաքականի կազմում մասնակցեց Հարավային Ամերիկայի և աշխարհի առաջնություններին։ Նույն թվականին նա Մ20 հավաքականի հետ հաղթեց Տուլոնի առաջնությունը՝ թիմի մեկնարկային կազմում մասնակցելով բոլոր 5 հանդիպումներին։

Կոլումբիայի ազգային հավաքական Արիասը առաջին անգամ հրավիրվեց 2013 թվականի սեպտեմբերին՝ Չիլիի և Պարագվայի դեմ խաղերի համար։ Ազգային հավաքականի կազմում իր դեբյուտը նշեց հոկտեմբերի 16-ին՝ Պարագվայի դեմ խաղում։ 2014 թվականին Արիասը մասնակցեց աշխարհի առաջնությանը՝ անցկացնելով 3 հանդիպում։ 2015 թվականին նա մասնակցեց Կոպա Ամերիկային, սակայն Կոլումբիան դուրս մնաց քառորդ եզրափակչում՝ հետխաղյա 11-մետրանոցների հարվածաշարում պարտվելով Արգենտինային։

2016 թվականին Արիասը Կոլումբիայի ազգային հավաքականի կազմում մասնակցեց Կոպա Ամերիկային։ Այստեղ նա անցկացրեց 5 հանդիպում, իսկ Կոլումբիան զբաղեցրեց 3-րդ հորիզոնականը առաջնությունում՝ 3-րդ տեղի համար խաղում հաղթելով ԱՄՆ-ին։ 2018 թվականի մայիսին Արիասը ընդգրկվեց Կոլումբիայի՝ աշխարհի առաջնության համար վերջնական կազմում։ Առաջնությունում նա անցկացրեց 4 հանդիպում, իսկ Կոլումբիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Անգլիային։

2019 թվականի մայիսի 30-ին Արիասը ընդգրկվեց Կոլումբիայի՝ Կոպա Ամերիկայի համար վերջնական կազմում։ Նա անցկացրեց 2 հանդիպում, իսկ Կոլումբիան դուրս մնաց քառորդ եզրափակչից՝ հետխաղյա 11-մետրանոցների հարվածաշարում պարտվելով Չիլիին։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 23-ի դրությամբ*

### Միջազգային վիճակագրություն
*2019 թվականի օգոստոսի 23-ի դրությամբ*

## Նվաճումներ
### Ակումբային
**ՊՍՎ Էյնդհովեն**

* Նիդերլանդների առաջնություն․ 2014–15, 2015–16, 2017–18
* Նիդերլանդների սուպերգավաթ․ 2015, 2016

**Ատլետիկո Մադրիդ**

* ՈՒԵՖԱ Սուպեր գավաթ. 2018

### Միջագզային
**Կոլումբիա Մ20**

* Տուլոնի առաջնություն․ 2011

**Կոլումբիա**

* Կոպա Ամերիկա․ երրորդ տեղ․ 2016

### Անհատական
* Էրեդիվիզիի տարվա լավագույն ֆուտբոլիստ․ 2017–18
* Էրեդիվիզիի մրցաշրջանի խորհրդանշական հավաքական․ 2017–18

## Ծանոթագրություններ

## Արտաքին հղումներ
* Արիասի պաշտոնական Ֆեյսբուքի էջը
* Արիասի պաշտոնական Տվիտերի էջը
* Արիասի պաշտոնական Ինստագրամի էջը
* Արիասը transfermarkt-ում
* Արիասը soccerbase.com-ում
* Արիասը WhoScored.com կայքում
* Արիասը ՊՍՎ Էյնդհովենի պաշտոնական կայքում 
* Արիասը Ատլետիկո Մադրիդի պաշտոնական կայքում
* Արիասը ՈՒԵՖԱ-ի պաշտոնական կայքում
* Արիասը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Լա Էկիդադի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ